פלמנגו (כדורסל)

**מחלקת הכדורסל של מועדון הפלגות פלמנגו** (בפורטוגזית: **Basquetebol do Clube de Regatas do Flamengo**) היא קבוצת כדורסל ברזילאית מריו דה ז'ניירו המשחקת בליגת העל הברזילאית בכדורסל. הקבוצה היא חלק ממועדון הספורט פלמנגו, ונחשבת לאחת הקבוצות המצליחות בברזיל לאחר שזכתה בשמונה אליפויות, פעמיים בליגת האלופות בכדורסל של אמריקה ופעמיים ב.
## היסטוריה
ממוזער|שחקני הקבוצה, 1952
קבוצת הכדורסל של פלמנגו נוסדה ב-1919, כ-23 שנים לאחר היווסדו של מועדון הכדורגל פלמנגו. באותה שנה זכתה הקבוצה באליפות העיר ריו דה ז'ניירו, וב-1924, באליפות מדינת ריו דה ז'ניירו הראשונה שהתקיימה, הגיעה לגמר אך הפסידה לפלומיננסה. ב-1932 זכתה פלמנגו לראשונה בקמפאונטו קריוקה, והתחילה רצף של ארבע זכיות. בסך הכל זכתה פלמנגו 49 פעמים באליפות מדינת ריו דה ז'ניירו, יותר מכל קבוצה אחרת.

ב-1934 זכתה פלמנגו בטורניר הכלל-ברזילאי שאורגן על ידי קונפדרציית הספורט הברזילאית , אף על פי שזכייה זו לא מוכרת על ידי קונפדרציית הכדורסל הברזילאית  שמארגנת מאז 1965 את ליגת העל הברזילאית בכדורסל. בין 1951 ל-1960 זכתה הקבוצה בעשר אליפויות רצופות במדינת ריו דה ז'ניירו, עם מאזן כולל של 193 ניצחונות וארבעה הפסדים בלבד, וב-1949, 1951 ו-1953 זכתה באליפויות ברזיל נוספות של ה-CBD.

ב-1953 הייתה פלמנגו לקבוצה הברזילאית הראשונה שזוכה בתואר בין-לאומי, כשזכתה במשותף עם סלקסיון דה סנטה פה (ארגנטינה) וקלוב אולימפיה (פרגוואי) באליפות אמריקה הדרומית למועדונים. שלוש הקבוצות סיימו את הטורניר עם שישה ניצחונות והפסד בודד, אם כי פלמנגו סיימה ראשונה בטבלה עם הפרש הסלים הטוב ביותר. מאמן הקבוצה באותן שנים, קאנלה, הוביל את נבחרת ברזיל בכדורסל לזכיות באליפות העולם בכדורסל ב-1959 ו-1963.

בגלגולה הראשון של ליגת העל הברזילאית בכדורסל, טאסה ברזיל, הגיעה פלמנגו לגמר לראשונה ב-1977, אך הפסידה לפלמיירס. הקבוצה סיימה כסגנית גם בעונת 1985/86, אז סיימה במקום השני בבית אחרי מונטה ליבנו. ב-1999 חתם בקבוצה אוסקר שמידט, שנחשב לגדול כדורסלני ברזיל בכל הזמנים. בשנת 2000 הוא הוביל את הקבוצה לגמר הליגה הברזילאית, בו הפסידה לוואסקו דה גאמה. בכל ארבע עונותיו בקבוצה סיים כמלך הסלים של הליגה, ועם פרישתו ב-2003 הוצא לגמלאות מספר 14 שלבש.

גם ב-2004 הגיעה הקבוצה לגמר הליגה הברזילאית, אך הפסידה לאוברלנדיה.

ב-2008 זכתה פלמנגו לראשונה בתולדותיה באליפות ברזיל בכדורסל, לאחר שניצחה 3–0 את לובוס ברזיליה בסדרת הטוב מ-5 בגמר. בעונה זו הגיעה לגמר הליגה הדרום אמריקאית, אך הפסידה 2–3 לרגאטס קוריינטס מארגנטינה בגמר הפלייאוף.

בעונה הבאה היה המועדון ממייסדי ליגת הכדורסל הלאומית () שארגנה את ליגת ה-NBB , וזכתה באליפות הראשונה שלה ב-2009. באותה עונה זכתה הקבוצה באליפות הליגה הדרום אמריקאית, ובעונה הבאה סיימה הקבוצה כסגנית לאחר שהפסידה לברזיליה.

[ממוזער|פלמנגו לאחר זכייתה ב[ליגת העל הברזילאית בכדורסל לעונת 2015/16]]
בין 2013 ל-2016 זכתה פלמנגו בארבע אליפויות ברזיל רצופות, כשבמדיה משחקים בין היתר ולטר הרמן, ניקולאס לפרוויטולה וג'רום מיינסה. בעונת 2013/14 זכתה הקבוצה בארבעה תארים: אליפות ריו דה ז'ניירו, אליפות ברזיל, אליפות ליגת האמריקות של פיב"א והגביע הבין-יבשתי בכדורסל, בו זכתה לאחר שניצחה את אלופת היורוליג מכבי תל אביב. בכך הצטרפה פלמנגו לברצלונה וריאל מדריד כמועדונים היחידים בעולם שזכו הן בגביע הבין-יבשתי בכדורסל והן בגביע העולם למועדונים בכדורגל.

ב-2014 הפכה פלמנגו לקבוצה הברזילאית הראשונה שמשחקת נגד קבוצות NBA, כששיחקה מול פיניקס סאנס, אורלנדו מג'יק וממפיס גריזליס אך הפסידה בכל שלושת המשחקים. במהלך השנים ערכה הקבוצה עוד שלושה משחקי ראווה מול המג'יק, בכולם הפסידה: ב-2015 (אותו אירחה ב-HSBC ארנה), 2018 ו-2023.

פלמנגו זכתה באליפויות ברזיל ב-2019 ו-2021, והשתתפה בחמישה מתוך ששת הפיינל פורים של ליגת האלופות בכדורסל של אמריקה, בכולם העפילה לגמר: ב-2020 ו-2024 הפסידה לקימסה הארגנטינאית וב-2023 לפרנקה מברזיל, אך ב-2021 ו-2025 זכתה לאחר ניצחונות על ריאל אסטלי מניקרגואה ובוקה ג'וניורס מארגנטינה, בהתאמה. בעקבות זכיותיה העפילה הקבוצה לגביע הבין-יבשתי, וסיימה כסגנית ב-2019 לאחר שהפסידה לזוכת ליגת האלופות בכדורסל א.א.ק. אתונה אך זכתה ב-2022 לאחר שגברה על סן פבלו בורגוס.

## אולם
[ממוזער|[תמונת פנורמה של אולם המרקנזיניו לקראת משחק גמר ליגת העל הברזילאית בכדורסל בין פלמנגו לבין פרנקה]]
פלמנגו משתמשת בגינאסיו דו מרקנזיניו, הסמוך לאצטדיון המרקנה של קבוצת הכדורגל של המועדון, למשחקי הבית שלה. בנוסף משתמשת הקבוצה ב-HSBC ארנה שב, שנבנה לקראת המשחקים הפאן-אמריקאיים 2007, ובקריוקה ארנה 1 שבבארה דה טיז'וקה, שנבנה עבור אולימפיאדת ריו דה ז'ניירו (2016).

## שחקנים
* אוסקר שמידט
* ליאנדרו ברבוזה
* ניקולאס לפרוויטולה
* ג'רום מיינסה
* ולטר הרמן
* אנדרסון ורז'או
* יאגו דוס סנטוס
* ויטור פבראני
* די בוסט

## תארים
[ממוזער|גביע ליגת האמריקות של פיב"א ו[הגביע הבין-יבשתי בכדורסל, בהם זכתה פלמנגו ב-2014, לצד גופייתו של מרסיליניו מצ'אדו]]
;הגביע הבין-יבשתי בכדורסל
***זכייה (2):** 2014, 2022
**סגנות (1): 2019

;ליגת האמריקות / ליגת האלופות בכדורסל של אמריקה
***זכייה (3):** 2014, 2020/21, 2024/25
**סגנות (3): 2020, 2022/23, 2023/24

;אליפות אמריקה הדרומית למועדונים
***זכייה (1):** 1953
;הליגה הדרום אמריקאית
***זכייה (1):** 2009 (I)
**סגנות (2): 2008, 2010

;ליגת העל הברזילאית בכדורסל
***זכייה (8):** 2008, 2009, 2012/13, 2013/14, 2014/15, 2015/16, 2018/19, 2020/21
**סגנות (7): 1977, 1985, 2000, 2004, 2009/10, 2021/22, 2023/24
;גביע הסופר 8
***זכייה (4, שיא):** 2018, 2020/21, 2023/24, 2024/25
**סגנות (1): 2019;20

;אליפות ריו-סאו פאולו
***זכייה (1):** 1920

;אליפות מדינת ריו דה ז'ניירו
***זכייה (49, שיא):** 1932, 1933, 1934, 1935, 1948, 1949, 1951, 1952, 1953, 1954, 1955, 1956, 1957, 1958, 1959, 1960, 1962, 1964, 1975, 1977, 1982, 1984, 1985, 1986, 1990, 1994, 1995, 1996, 1998, 1999, 2002, 2005, 2006, 2007, 2008, 2009, 2010, 2011, 2012, 2013 2014, 2015, 2016, 2018, 2019, 2020, 2021, 2022, 2023
**סגנות (12): 1950, 1963, 1976, 1981, 1983, 1987, 1988, 1989, 1991, 1997, 2001, 2003
;אליפות העיר ריו דה ז'ניירו
***זכייה (2):** 1919, 1932

## ראו גם
*פלמנגו (כדורגל)

## קישורים חיצוניים

## הערות שוליים

קטגוריה:פלמנגו (כדורגל)
קטגוריה:ריו דה ז'ניירו: ספורט
קטגוריה:ברזיל: כדורסל
קטגוריה:דפים עם תרגומים שלא נסקרו